У Вікіпедыі ёсць артыкулы пра іншых асоб з прозвішчам Попавіч.
**Ёван Стэрыя Попавіч** (сербск.: Јован Стерија Поповић; 13 студзеня 1806, Вршац — 10 сакавіка 1856, Вршац) — сербскі паэт, празаік, драматург і перакладчык. Лічыцца заснавальнікам сербскай драмы. Першы і адзін з найвыбітнейшых сербскіх камедыяграфаў.

Сын грэка і сербкі. Пасля заканчэння юрыдычнага факультэта працаваў адвакатам, настаўнікам у ліцэі ў горадзе Крагуевац, быў загадчыкам аддзялення міністэрства асветы ў Бялградзе і арганізатарам сербскага тэатральнага і навуковага жыцця, складаў падручнікі.

Літаратурная дзейнасць
----------------------

Літаратурную дзейнасць пачаў з слабых вершаў, прысвечаных грэчаскім героям. Да паэзіі зноў вярнуўся пры канцы жыцця. Ад паэтычнай творчасці перайшоў да гістарычных раманаў і драматургіі, але найбольшага поспеху дасягнуў як камедыяграф. У маладосці падпаў пад уплыў заснавальніка сербскага рамана Мілавана Відакавіча і напісаў раманы «*Boj na Kosovu*» i «*Zoraida*». Таксама, як і Відакавіч, намагаўся перанесці сюжэты з замежнай літаратуры на сербскае гістарычнае тло. У адным са сваіх пазнейшых сатырычных твораў («*Roman bez romana*») кпіў з літаратурных опусаў такога кшталту, крытыкуючы творчасць Відакавіча і яго эпігонаў.

Але перш за ўсё Стэрыя — драматург. Аўтары, якія пісалі драматургічныя творы да яго, не мелі літаратурнага поспеху. Стэрыя — першы пісьменнік, які сур’ёзна займаецца гэтым родам літаратуры, прысвячае сябе тэатру. Піша гістарычныя драмы і камедыі з сучаснага жыцця, якія мелі значна большую папулярнасць. У сваіх камедыях высьмейвае мяшчанства, эгаізм, пыхлівасць і іншыя заганы. Упершыню ўвёў у сербскую літаратуру вобраз простага малога чалавека. Меў выдатнае пачуццё кампазіцыі.

У некаторых гістарычных творах сама гісторыя з’яўляецца адно тлом, на якім адбываецца дзеянне.

Тэатр Ё. С. Попавіч успрымаў як сродак маральнага выхавання і асветы. Пры канцы жыцця выдаў зборнік вершаў.

Перакладаў з грэчаскай і французскай моў.

Творы
-----

### Драматургія

* «Лажа и паралажа»
* «Тврдица»
* «Покондирена тиква»
* «Женидба и удадба»
* «Превара за превару»
* «Волшебни магарац»
* «Смрт Стефана Дечанског»
* «Невидимост или Светислав и Милена»
* «Наход Симеон или несретно супружество»
* «Аjдуци»
* «Скендербег»

### Проза

* «Боj на Косову»

Зноскі
------

1. 1 2 3 4  Biographisches Lexikon zur Geschichte Südosteuropas / Hrsg.: M. Bernath, K. Nehring, Leibniz-Institut für Ost- und Südosteuropaforschung — R. Oldenbourg Verlag, 1974. Праверана 23 верасня 2020.<a href='https://wikidata.org/wiki/Track:Q15200936'></a><a href='https://wikidata.org/wiki/Track:Q33600491'></a><a href='https://wikidata.org/wiki/Track:Q2123860'></a><a href='https://wikidata.org/wiki/Track:Q1664940'></a><a href='https://wikidata.org/wiki/Track:Q33599511'></a>

|  |  |
| --- | --- |
| ⚙️   Тэматычныя сайты | Discogs · Internet Movie Database |
| Слоўнікі і энцыклапедыі | Біяграфічны Аўстрыйскай імперыі · Вялікая каталанская · Вялікая нарвежская · Бракгаўза і Эфрона · Brockhaus |
| 

| Нарматыўны кантроль |
| --- |
| BIBSYS: 90688113 · BNF: 12159651c · CiNii: DA05189640 · CONOR: 23431523 · GND: 11879289X · ISNI: 0000 0001 2281 6623 · LCCN: n83142707 · NKC: mzk2007408402 · NLA: 35975577 · NSK: 000055513 · NTA: 073898783 · NUKAT: n2004097686 · SUDOC: 03011568X · VIAF: 71429793 |

 |